PMIndiaData/PMIndiaSum huggingface dataset:
گورنروں کے50ویں افتتاحی اجلاس سے وزیر اعظم کا خطاب

نئی دہلی،23 نومبر آج راشٹرپتی بھون ،نئی دہلی میں گورنروں کے 50ویں سالانہ اجلاس کی افتتاحی تقریب کاآغاز ہوا۔ نئی تشکیل شدہ مرکز کے زیر انتظام ریاست جموں وکشمیر اور لداخ کے لیفٹیننٹ گورنر سمیت پہلی بار بنے 17گورنروں نے اس کانفرنس میں شرکت کی۔ دیگر ہستیوں کے علاوہ صدر جمہوریہ، نائب صدر جمہوریہ، وزیر اعظم، وزیر داخلہ اور جل شکتی وزیر اس موقع پر موجود تھے۔ اس موقع پر خطاب کرتے ہوئے وزیر اعظم نے اس کانفرنس، جس کا آغاز 1949 میں ہوا تھا، کی طویل تاریخ کا ذکر کیا اور اس 50ویں ایڈیشن کو گذشتہ کانفرنسوں کی حصولیابی، نتائج اور مستقبل کے لائحہ عمل کا جائزہ لینے کے لیے ایک انوکھا موقع قرار دیا۔ انھوں نے کہا کہ گورنر کا ادارہ معاونتی اور مسابقتی وفاقی ڈھانچے کو بروئے کار لانے میں خصوصی رول ادا کرتا ہے۔ یہ کانفرنس گورنروں او رلیفٹیننٹ گورنروں کے لیے تبادلہ خیالات اور ایک دوسرے کے تجربات سے سیکھنے نیز سبھی ریاستوں اور مرکز کے زیر انتظام علاقوں کی امتیازی اور متنوع ضروریات کے لیے بہترین بین الاقوامی تجربات کو بروئے کار لانے کا موقع فراہم کرتی ہے۔ وزیر اعظم نے کہا کہ اپنے انتظامی ڈھانچے کے باعث مرکز کے زیر انتظام علاقے ترقی کے رول ماڈل کے طو رپر ابھر سکتے ہیں۔ وزیر اعظم نے کہا چونکہ ہندوستان2020 میں اپنی آزادی کی 75ویں سالگرہ اور 2047 میں 100ویں سالگرہ منائے گا۔ اس لیے انتظامی مشنری کو ملک کی عوام سے قریب لانے اور انھیں صحیح راہ دکھانے میں گورنر کا رول اور بھی اہمیت کا حامل ہوجاتا ہے۔ جیسا کہ ہم ہندوستان کی آئین سازی کی 70 سالہ تقریب منا رہے ہیں، گورنر اور ریاستی حکومتوں کو بھی ہندوستان کے آئین کی سروس کے مختلف پہلوؤں خاص طور پر شہریوں کے فرائض اور ذمہ داریوں کو اجاگر کرنا چاہئے۔ یہ صحیح معنوں میں شمولیت والی حکمرانی میں مددگار ثابت ہوگا۔ وزیر اعظم نے کہا کہ اس سال ہم مہاتما گاندھی کی 150ویں جینتی منا رہے ہیں۔ اس لیے گورنر اور لیفٹیننٹ گورنر اس موقع کا استعمال گاندھیائی نظریوں اور اقدار کی موزونیت بتانے کے لیے کرسکتے ہیں جو ہمارے آئین کے ایک اہم ستون ہیں۔ یونیورسٹیوں کے وائس چانسلر کی حیثیت سے اپنے کردار میں گورنر ہمارے نوجوان کے درمیان ملک کی تعمیر کے اقدار کو فروغ دینے اور انھیں زیادہ سے زیادہ حصولیابیوں کے تئیں ترغیب دینے میں مدد کرسکتے ہیں۔ وزیر اعظم نے اپنے خطاب کے آخر میں گورنروں اور لیفٹیننٹ گورنروں سے اپیل کی کہ وہ عام لوگوں کی ضرورتوں پر توجہ مرکوز کرنے اور اپنی آئینی ذمہ داریوں کو نبھانے کے لیے کام کریں۔ وزیر اعظم نے گورنروں سے درخواست کی کہ وہ درج فہرست ذاتوں، اقلیتی طبقوں، خواتین اور نوجوانوں سمیت کمزرو طبقوں کی ترقی کے سمت میں کام کریں۔ اس کے لیے وہ ریاستی سرکاروں کے ساتھ مل کر کام کرنے کے علاوہ موجودہ منصوبوں اور پروگراموں کے نفاذ پر توجہ دے سکتے ہیں۔ وزیر اعظم نے صحت کی خدمات، تعلیم اور سیاحت کے شعبوں کا خاص طور پر ذکر کیا جہاں پسماندہ طبقوں کے لیے روزگار کے بہترین مواقع موجود ہیں۔ انھوں نے کہا کہ گورنر کے دفتر کا استعمال خاص مقاصد جیسے تپ دق کے بارے میں بیداری لانے اور 2025 تک ہندوستان کو اس بیماری سے نجات دلانے کے لیے کیا جاسکتا ہے۔ وزیر اعظم نے خوشی کا اظہارکیا کہ اس سال کی کانفرنس میں قبائلی امور، زرعی اصلاحات، جل جیون مشن، نئی تعلیمی پالیسی اور ‘ایز آف لیونگ’ جیسے امور اور مسائل پر پانچ ذیلی گروپوں میں وسیع پیمانے پر بات چیت ہوگی۔ جن کی رپورٹ پر بعد میں سبھی شریک گورنروں اور لیفٹیننٹ گورنروں کے ذریعہ بڑے فارمیٹ پر بات چیت کی جائے گی۔ ۔ ۔ ۔ ۔ ۔ ۔ ۔ ۔ ۔ ( م ن ۔اض۔ را ۔ 23 – 11 – 2019)
وزیر اعظم نے پیرالمپکس کھیلوں کے دوران مردوں کے ڈسکس تھرو میں نقرئی تمغہ جیتنے کے لئے یوگیش کتھونیا کو مبارکباد پیش کی

نئی دہلی، 30 اگست 2021: وزیر اعظم جناب نریندر مودی نے ٹوکیو میں کھیلے جا رہے پیرالمپکس کھیلوں کے دوران مردوں کے ڈسکس تھرو میں نقرئی تمغہ جیتنے کے لئے یوگیش کتھونیا کو مبارکباد پیش کی ہے۔ وزیر اعظم نے ایک ٹوئیٹ میں کہا؛ ’’یوگیش کتھونیا کے ذریعہ شاندار کارکردگی کا مظاہرہ۔ ازحد مسرور ہوں کہ انہوں نے ملک کے لئے نقرئی تمغہ جیتا ہے۔ ان کی مثالی کامیابی سے ابھرتے ہوئے ایتھلیٹوں کو حوصلہ ملے گا۔ انہیں مبارکباد۔ ان کی مستقبل کی کوششوں کے لئے انہیں نیک ترین خواہشات پیش کرتا ہوں۔# پیرالمپکس‘‘
وزیر اعظم نے منی پور میں آسام رائفلز کے قافلے پر ہوئے حملے کی مذمت کی

نئی دہلی، 13 نومبر 2021: وزیر اعظم جناب نریندر مودی نے منی پور میں آسام رائفلز کے قافلے پر ہوئے حملے کی مذمت کی ہے۔ انہوں نے آج شہید ہوئے جوانوں اور ان کے کنبے کے اراکین کو خراج عقیدت پیش کیا۔ وزیر اعظم نے ٹوئیٹ کیا: ’’منی پور میں آسام رائفلز کے قافلے پر ہوئے حملے کی سخت مذمت کرتا ہوں۔ میں آج شہید ہوئے سپاہیوں اور ان کے کنبے کے اراکین کو خراج عقیدت پیش کرتا ہوں ۔ ان کی قربانی کبھی فراموش نہیں کی جائے گی۔ غم کی اس گھڑی میں میرے خیالات سوگوار کنبوں کے ساتھ ہیں۔‘‘
وزیراعظم 5 جنوری 2019 کو جھارکھنڈ اور اوڈیشہ کے دورے پر

نئیدہلی، وزیراعظم جناب نریندر مودی 5 جنوری 2019 کو جھارکھنڈ اور اوڈیشہ کے دورے پر جائیں گے۔ جھارکھنڈ میں وزیراعظم شمالی کوئل (منڈل باندھ) پروجیکٹ اور کنہر اسٹون پائپ لائن آبپاشی نظام کے احیا کے لئے سنگ بنیاد رکھنے کی علامت کے طور پر لوح کی رونمائی کریں گے۔ موصوف پردھان منتری آواس یوجنا کے تحت ویڈیو کانفرنسنگ کے توسط سے 25000 استفادہ کنندگان کے لئے اجتماعی ای۔ گرہ پرویش کا افتتاح کریں گے۔ وہ ایک عوامی جلسے سے خطاب بھی کریں گے۔ اس کے بعد وزیراعظماوڈیشہ روانہ ہوجائیں گے۔ باری پدا میں موصوف آئی او ایل کےبالا سور ۔ ہلدیہ۔ درگا پورملٹی ماڈل لاجسٹک پارک کے ایل پی جی پائپ لائن پروجیکٹ سیکشن کو قوم کے نام وقف کریں گے۔ وزیراعظم ہری پور گڑھ کے قدیم قلعے میں رسیکا رائے مندر کے تحفظ اور ترقی کے لئے کام کے آغاز کی علامت کے طور پر لوح کی رونمائی کریں گے۔ وہ مختلف قومی شاہراہوں سے متعلق پروجیکٹوں کو چار لینوں میں بدلنے کے کام کا سنگ بنیاد بھی رکھیں گے اور چھ پاسپورٹ سیوا کیندروں کا افتتاح کریں گے۔ وزیراعظم ٹاٹا نگر سے بادام پہاڑ تک کے لئے دوسری مسافر ریل گاڑی کو جھنڈی دکھاکر رخصت بھی کریں گے۔ باری پدا میں وہ ایک عوامی جلسے سے خطاب بھی کریں گے۔
وزیر اعظم نے پیک یانگ ہوائی اڈے کا افتتاح کیا، فضائی رابطہ کاری سکم پہنچی

وزیر اعظم جناب نریندر مود ی نے سکم کے پیک یانگ ہوائی اڈے کا افتتاح کیا۔ یہ اس ہمالیائی ریاست کا پہلا اور ملک کا 100واں ہوائی اڈا ہے۔ اس موقع پر بڑی تعداد میں موجود لوگوں سے خطاب کرتے ہوئے وزیر اعظم نے آج کے دن کو سکم کے لئے تاریخی دن اور ہندوستان کے لئے ایک اہم دن قرار دیا۔ انہوں نے کہا کہ پیک یانگ ہوائی اڈے کے بعد ملک میں سو ہوائی اڈوں کی تعداد مکمل ہوگئی ہے۔ اس موقع پر وزیر اعظم نے سکم کے کرکٹ کھلاڑی نلیش لامی چنے کا ذکر بھی کیا جو وجے ہزارے ٹرافی میں سو رن بنانے والے سکم کے پہلے کرکٹ کھلاڑی ہیں۔ وزیر اعظم نے کہا کہ پیک یانگ ہوائی اڈے کے ذریعہ سکم سے رابطہ کاری آسان ہوگی۔ انہوں نے کہا کہ اسے عام آدمی کے لئے پوری طرح مفید بنانے کو یقینی بنانے کے لئے یہ ہوائی اڈا سرکار کی اڑان کے ایک اہم جز و کی حیثیت رکھتا ہے۔ وزیر اعظم نے کہا کہ پورے شمال مشرقی خطے سے ڈھانچہ جاتی اور جذباتی رابطہ کاری میں فروغ پر تیز رفتاری کے ساتھ بھرپور توجہ دی جا رہی ہے۔ انہوں نے کہا کہ انہوں نے ترقیاتی کاموں کا جائزہ لینے کے لئے متعدد بار شمال مشرقی ریاستوں کا دورہ کیا ہے۔ انہوں نے مزید کہا کہ مرکزی وزراء بھی اس خطے کا پابندی کے ساتھ سفر کرتے رہتے ہیں جس کے ٹھوس نتائج نظر آنے لگے ہیں۔ انہوں نے اس سلسلے میں اضافہ شدہ فضائی اور ریل رابطہ کاری، بہتر سڑکوں اور بڑے بڑے پلوں کا بھی تذکرہ کیا۔ وزیر اعظم نے کہا کہ ملک کے سو ہوائی اڈوں میں سے 35 ہوائی اڈوں نے گذشتہ چار برس کے دوران ہی کام شروع کیا ہے۔ اس موقع پر وزیر اعظم نے سکم کی نامیاتی کاشتکاری کا بھی ذکر کیا۔ انہوں نے کہا کہ مرکزی سرکار نے ’’مشن آرگینک ویلیو ڈیلوپمنٹ فار نارتھ ایسٹرن ریجن‘‘ شرع کیا ہے۔
وزیراعظم نے فضائیہ کے دن پر ہندوستانی فضائیہ کو مبارکباددی

وزیراعظم جناب نریندر مودی نے ہندوستانی فضائیہ کے ممبران اور ان کے کنبے کو یوم فضائیہ پر مبارکبادپیش کی ۔ وزیراعظم نے ایک ٹویٹ میں کہا : ‘‘یوم فضائیہ کے دن کے موقع پر ہمارے فضائیہ کے جاں بازوں اور ان کے کنبے کو مبارکباد۔ ہندوستانی فضائیہ ہمت ، محنت اور پیشہ ورانہ مہارت کے مترادف ہے ۔ انہوں نے مشکل وقت میں ملک کا دفاع اور انسانی ہمدردی کے جذبے کے ذریعہ خود کوممتاز بنایا ہے’’۔ Greetings to ohey have distinguished themselves in defending the country and through their humanitarian spirit in times of challenges. pic.twitter.com/
اومان-ہندوستان مشترکہ کاروباری کونسل کے ممبروں کی وزیراعظم کے ساتھ میٹنگ

نئی دہلی،16 ؍مئی؍اومان کے تقریباً 30 نوجوان کاروباری سربراہوں کے ایک گروپ نے آج وزیراعظم جناب نریندر مودی سے ملاقات کی۔ اومان کے کاروباری سربراہوں کا گروپ اومان-ہندوستان مشترکہ کاروباری کونسل کا حصہ ہیں۔ گروپ کےممبروں نے دونوں ملکوں کے درمیان طویل مشترکہ تاریخی اور بحری رابطوں پر اپنے اپنے خیالات کا اظہارکیا۔ بات چیت کے دوران وزیراعظم نے دونوں ملکوں کےدرمیان توانائی کے تحفظ اور خوراک کی سکیورٹی میں تعاؤن کی گنجائش کو اجاگر کیا۔ جناب مودی نے گروپ کے ممبروں کو اومان کے سلطان کو اپنی طرف سے مبارکباد سے بھی مطلع کیا اور مقدس ماہ رمضان کے آغاز کے موقع پر مبارکباد دی۔
وزیراعظم نے کنوّر میں تودہ  کھسکنے کے سانحے میں جاں بحق افراد کے تئیں تعزیت کا اظہار کیا

نئی دہلی12 اگست2021: وزیر اعظم جناب نریندر مودی نے کنور میں تودہ کھسکنے کے واقعے میں جانوں کے اتلاف پر گہرے رنج وغم کا اظہار کیا ہے۔ وزیراعظم نے ایک ٹویٹ میں کہا : ‘‘ کنور میں تودہ کھسکنے کا سانحہ بہت افسوس ناک ہے ۔دکھ کی اس گھڑی میں میرے خیالات اُ ن کے کنبوں کے ساتھ ہیں ، جنہوں نے اپنی جانیں گنوائی ہیں۔زخمیوں کی جلدصحتیابی کے لئے دعاگوہوں۔امدادی کارروائیاں جاری ہیں اور پھنسے ہوئے افراد کے لئے ہرممکن مدد فراہم کی جارہی ہے۔’’
عید الاضحی کے موقع پر قوم کو وزیر اعظم کی مبارک باد

نئی دلّی، 12 اگست / وزیر اعظم جناب نریندر،مودی نے عید الاضحی کے موقع پر اپنے ہم وطن شہریوں کو مبارک باد پیش کی ہے۔ وزیر اعظم جناب نریندر مودی نے کہا ہے کہ ”عید الاضحی کے موقع پر میری بہترین نیک خواہشات۔ میں امید کرتا ہوں کہ یہ تیوہار ہمارے سماج میں امن اور خوشی کے جذبے کو فروغ دے گا۔ عید کی مبارک۔“ ۔۔۔۔۔۔  م۔ ر۔ ر۔
وزیر اعظم نے سکھ برادری کے نمائندوں اور اٹلی میں عالمی جنگوں کے دوران  لڑنے والے ہندوستانی فوجیوں کی یادگاری تقریبات  میں شامل اداروں سے ملاقات کی

نئی دہلی۔ 30 اکتوبر وزیر اعظم جناب نریندر مودی نے اٹلی میں پہلی اور دوسری جنگ عظیم کے دوران لڑنے والے ہندوستانی فوجیوں کی یادگاری تقریبات میں شامل سکھ برادری کے نمائندوں اور اداروں سمیت مختلف تنظیموں کے کمیونٹی ممبران سے ملاقات کی اور ان سے بات چیت کی۔ وزیر اعظم نے ان جنگوں میں ہندوستانی فوجیوں کی بہادری کو خراج تحسین پیش کیا۔ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
وزیر اعظم نے ریاستی چیف سکریٹریوں کے ساتھ دو دن گزارے

وزیر اعظم جناب نریندر مودی نے دلّی میں ریاست کے چیف سکریٹریوں کی دو روزہ کانفرنس میں شرکت کی جو آج اختتام پذیر ہوئی۔ ایک ٹوئٹ تھریڈ میں، وزیر اعظم نے اس موضوع کی وسیع پیمانے پر وضاحت کی جس پر انھوں نے چیف سکریٹریوں کے ساتھ بات چیت کے دوران زیادہ زور دیا تھا۔ انھوں نے ٹوئٹ کیا: ’’گذشتہ دو دنوں سے ہم دلّی میں چیف سکریٹریوں کی کانفرنس میں وسیع بحث ومباحثے کا مشاہدہ کر رہے ہیں۔ آج میرے تبصرے کے دوران،بڑے پیمانے پر بہت سارے موضوعات پر زور دیا گیا جو لوگوں کی زندگیوں کو مزید بہتر بنا سکتے ہیں اور ہندوستان کی ترقی کی رفتار کو استحکام بخش سکتے ہیں۔ دنیا کی نظریں ہندوستان پر مرکوز ہونے کے ساتھ، جس میں ہمارے نوجوانوں کا بھرپور ٹیلنٹ شامل ہے، آنے والے سال ہماری قوم کے ہیں۔ ا یسے وقت میں بنیادی ڈھانچہ، سرمایہ کاری، اختراع، اور شمولیت کے چار اہم ستون، تمام شعبوں میں اچھی حکمرانی کو فروغ دینے کے لیے ہماری کوششوں کو آگے بڑھائیں گے۔ یہ میرا مکمل یقین ہے کہ ہم نے اپنے ایم ایس ایم ای کے شعبے کو مستحکم کرنا جاری رکھنا ہے۔ یہ آتم نربھر بننے اور اقتصادی ترقی کو آگے بڑھانے کے لیے ضروری ہے۔ مقام مصنوعات کو مقبول بنانا بھی اتنا ہی ضروری ہے۔ اس بات پر بھی روشنی ڈالی کہ معیشت کے ہر شعبے میں معیار کیوں ضروری ہے۔ چیف سکریٹری سے کہا گیا ہے کہ وہ بے مقصد تعمیل اور قوانین کے ساتھ ساتھ فرسودہ قوانین کو بھی ختم کرنے پر توجہ دیں۔ ایسے وقت میں جب ہندوستان بے مثال اصلاحات شروع کر رہا ہے تو یہاں حد سے زیادہ ضابطے اور بے مقصد پابندیوں کی کوئی گنجائش نہیں ہے۔ میں نے جن دیگر مسائل کے بارے میں بات کی ان میں پی ایم گتی شکتی اور اس وژن کو عملی جامہ پہنانے میں ہم آہنگی پیدا کرنے کا طریقہ کار بھی شامل ہے۔ چیف سکریٹریز پر زور دیا کہ وہ مشن لائف میں جوش وخروش شامل کریں اور جوار باجرے کے بین الاقوامی سال کو بڑے پیمانے پر شرکت کے ساتھ منائیں‘‘۔
وزیر اعظم نے آیوشمان بھارت کے ایک کروڑ استفادہ کنندگان سے گفت و شنید کی

نئی دہلی ،20مئی2020: وزیر اعظم جناب نریندر مودی نے آیوشمان بھارت کے تحت استفادہ کنندگان کی تعداد ایک کروڑ سے تجاوز کرنے کے موضوع پر اظہار مسرت کیا ہے۔ٹوئٹ کے ایک سلسلے کے تحت وزیر اعظم نے کہا ہے کہ بھارت کے لئے یہ بات باعث فخر ہے کہ اب استفادہ کنندگان کی تعداد ایک کروڑ سے تجاوز کرگئی ہے۔ انہوں نے کہا ہے کہ دو برسوں سے کم مدت میں اس پہل قدمی نے متعدد زندگیوں پر مثبت اثرات مرتب کئے ہیں۔ میں تمام استفادہ کنندگان اور ان کے کنبوںکو مبارکباد پیش کرتا ہوں۔ میں ان کی اچھی صحت کے لئے بھی دعا گو ہوں۔ انہوں نے کہا ہے کہ انہیں ڈاکٹروں، نرسوں ، حفظان صحت کارکنان اور آیوشمان بھارت سے وابستہ تمام تر افراد کی کوششوں کا اعتراف ہے اور وہ ان کی ستائش کرتے ہیں۔ وزیر اعظم مودی نے کہا ہے کہ ان کی کوششوں نے اسے دنیا کا سب سے بڑا حفظان صحت پروگرام بنا دیا ہے۔ اس پہل قدمی نے متعدد ہندوستانی خصوصاً دبلے کچلے افراد کا اعتماد حاصل کیا ہے۔آیوشمان بھارت کے تحت دستیاب فوائد کی وضاحت کرتے ہوئے وزیر اعظم نے کہا ہے کہ اس کا سب بڑا فائدہ اس کی دستیابی ہے۔ اپنے ٹوئٹ میں جناب مودی نے کہا ہے کہ استفادہ کنندگان عمدہ قسم کی قابل استطاعت ، طبی نگہداشت نہ صرف اس جگہ حاصل کرسکتے ہیں، جہاں وہ اپنے آپ کو درج رجسٹر کراتے ہیں، بلکہ وہ اس سہولت سے بھارت کے دیگر حصوں میں بھی استفادہ کرسکتے ہیں۔ اس کی مدد سے ان افراد کو آسانی ہوتی ہے، جو گھر سے دور کام کرتے ہیں یا اپنے آپ کو کسی مقام پر درج رجسٹر کراتے ہیں، جہاں سے ان کا تعلق نہیں ہوتا ۔وزیر اعظم نے کہا ہے کہ وہ موجودہ صورتحال کی بنیاد پر آیوشمان بھارت استفادہ کنندگان سے گفت وشنید سے قاصر ہیں، تاہم انہوں نے میگھالیہ کی پوجا تھاپا سے ٹیلی فون پر گفت وشنید کی ہے، جو آیوشمان بھارت کی ایک کروڑویں استفادہ کنندہ ہیں۔
وزیر اعظم نے ہندوستانی مرد ہاکی ٹیم کو ٹوکیو اولمپکس 2020 میں کانسہ کا تمغہ جیتنے پر مبارکباد دی

نئی دہلی، 05؍اگست2021: وزیر اعظم جناب نریندر مودی نے ٹوکیو اولمپکس 2020 میں کانسے کا تمغہ جیتنے پر ہندوستانی مرد ہاکی ٹیم کو مبارکباد دی ہے۔وزیر اعظم نے یہ بھی کہا کہ اس کارنامے سے انہوں نے پوری قوم بالخصوص ہمارے نوجوانوں کے تخیل کو نئی پرواز دی ہے اور ان میں کچھ کر گزرنے کا جذبہ پروان چڑھایا ہے۔ ایک ٹویٹ میں ، وزیر اعظم نے کہا: "تاریخی! ایک ایسا دن جو ہر ہندوستانی کی یادوں میں نقش ہو گا۔ ہماری مردوں کی ہاکی ٹیم کو کانسے کا تمغہ جیتنے پر مبارکباد۔ اس کارنامے سے انہوں نے پوری قوم بالخصوص ہمارے نوجوانوں کے تخیل کو نئی پرواز دی ہے اور ان میں کچھ کر گزرنے کا جذبہ پروان چڑھایا ہے۔ ہندوستان کو ہماری ہاکی ٹیم پر فخر ہے۔ "
بنگلہ دیش کی وزیر اعظم کے دورۂ ہند کے دوران مفاہمتی عرضداشتوں/معاہدوں کی فہرست کا تبادلہ

نمبر شمار مفاہمتی عرضداشت/معاہدہ/سمجھوتہ کا نام بنگلہ دیش کی جانب سے تبادلہ کریں گے بنگلہ دیش کی جانب سے تبادلہ کریں گے 1. چٹّو گرام اور منگلا بندرگاہوں کے استعمال پر معیاری آپریٹنگ کا طریقہ کار (ایس او پی) عزت مآب جناب سید معظم علی ہندوستان میں بنگلہ دیش کے ہائی کمشنر جناب گوپال کرشن سکریٹری ، وزارت جہاز رانی 2. پینے کے پانی کی سپلائی کے لیے ہندوستان کے ذریعہ دریائے فینی سے 1.82 کیوسک پانی کے اخراج اور سب روم ٹاؤن، تریپورہ ، ہندوستان کی اسکیم سے متعلق مفاہمتی عرضداشت جناب کبیر بن انور سکریٹری ، وزارت آبی وسائل جناب اوپیندر پرساد سنگھ سکریٹری، وزارت آبی وسائل 3. حکومت ہند کا بنگلہ دیش کو دیے جانے والے لائن آف کریڈٹس (ایل او سی) کے نفاذ سے متعلق معاہدہ محمد شہریار قادر صدیقی سکریٹری، محکمہ برائے اقتصادی تعلقات، وزارت خزانہ محترمہ ریوا گنگولی داس بنگلہ دیش میں ہندوستانی ہائی کمشنر 4. حیدر آباد یونیورسٹی اور ڈھاکہ یونیورسٹی کے مابین مفاہمتی عرضداشت پروفیسر ڈاکٹر محمد اختر الزماں وائس چانسلر، ڈھاکہ یونیورسٹی محترمہ ریوا گنگولی داس بنگلہ دیش میں ہندوستانی ہائی کمشنر 5. ثقافتی تبادلے کے پروگرام کی تجدید ڈاکٹر ابو حنا مصطفے کمال سکریٹری، وزارت ثقافتی امور محترمہ ریوا گنگولی داس بنگلہ دیش میں ہندوستانی ہائی کمشنر 6. نوجوانوں کے امور میں تعاون سے متعلق مفاہمتی عرضداشت محمد اختر حسین سکریٹری، نوجوانوں اور کھیلوں کی وزارت محترمہ ریوا گنگولی داس بنگلہ دیش میں ہندوستانی ہائی کمشنر 7. ساحلی نگرانی کے نظام کی فراہمی سے متعلق مفاہمتی عرضداشت جناب مصطفےٰ کمال الدین سینئر سکریٹری، وزارت امور داخلہ محترمہ ریوا گنگولی داس بنگلہ دیش میں ہندوستانی ہائی کمشنر
وزیر اعظم نے راشٹریہ گرامین سوراج ابھیان کا آغاز کیا اور قبائلیوں کی مجموعی ترقی کے لئے روڈ میپ کی نقاب کشائی کی

نئی دہلی؍24 اپریل2018،وزیر اعظم جناب نریندرمودی نے مدھیہ پردیش میں منڈلا میں آج ایک عام جلسے میں راشٹریہ گرامین سوراج ابھیان کا آغاز کیا۔ انہوں نے آئندہ پانچ برسوں کے دوران قبائلیوں کی مجموعی ترقی کے لئے ایک روڈ میپ کی نقاب کشائی کی۔ انہوں نے منڈلا ضلع کے منیری میں انڈین آئل کارپوریشن کے ایک ایل پی جی باٹلنگ پلانٹ کا سنگ بنیاد رکھا۔ انہوں نے ایک مقامی حکومت کی ڈائریکٹری کا بھی آغاز کیا۔انہو ں نے ایسے دیہات کے سرپنچوں کا خیر مقدم کیا ،جن میں 100 فیصد بغیر دھوئیں والے کچن، مشن اندر دھنش کے تحت 100 فیصد ٹیکا کاری اور سوبھاگیہ اسکیم کے تحت 100 فیصد برق کاری کا مقصد حاصل کیا ہے۔ منڈلا میں ملک بھر سے آئے ہوئے پنچایتی راج نمائندوں سے خطاب کرتے ہوئے وزیر اعظم نے گرامودیہ سے راشٹرودیہ تک اور گرام سوراج تک کے سلسلے میں مہاتماگاندھی کا ذکر کیا۔ انہوں نے کہا کہ نیشنل پنچایتی راج ڈے کے موقع پر مدھیہ پردیش میں موجود ہونے پر انہیں خوشی ہے۔انہوں نے کہا کہ مہاتماگاندھی ہمیشہ گاوؤں کی اہمیت پر زور دیتے تھے اور ’گرام سوراج‘کی بات کرتے تھے۔ انہوں نے گاوؤں کی خدمت کے لئے عزم کرنے کے لئے سب سے اپیل کی۔ وزیر اعظم نے کہا کہ دیہی ترقی کی بات کرتے وقت بجٹ کی بہت اہمیت ہوتی ہے، لیکن گزشتہ چند برسوں میں اس معاملے میں ایک بڑی تبدیلی آئی ہے۔لوگ اب یہ بات کررہے ہیں کہ کسی پروجیکٹ کے لئے مختص کی گئی رقم کے استعمال کو یقینی بنایا جائے اور پروجیکٹ کا کام وقت پر اور شفاف طریقے سے ہو۔ انہوں نے لوگوں سے اپیل کی کہ وہ اپنے بچوں کی تعلیم پر توجہ مرکوز کریں ۔ انہوں نے کہا کہ یہ بچوں کی مستقبل کے لئے بہت ضروری ہے۔ وزیر اعظم نے زرعی شعبے میں خود کفیل بننے کی کوششوں کا بھی ذکر کیا۔ انہوں نے پنچایتی نمائندوں سے مطالبہ کیا کہ وہ پانی کو بچانے کی طرف توجہ مرکوز کریں اور پانی کی ہرایک بوند کے تحفظ کو یقینی بنائیں۔ جناب نریندر مودی نےفضلے کو توانائی میں تبدیل کرنے کی اہمیت کے علاوہ مالی شمولیت کے لئے جن دھن یوجنا، قبائلیوں کو با اختیار بنانے کے لئے ون دھن یوجنا اور کسانوں کو اور زیادہ خود کفیل بنانے کے گوبر -دھن یوجنا کی اہمیت کا بھی ذکر کیا۔ انہوں نے کہا کہ گاوؤں کی کایاپلٹ سے ہی ہندوستان کی کایاپلٹ کو یقینی بنایا جاسکتا ہے۔ وزیر اعظم یہ بھی کہا کہ مرکزی حکومت نے حال ہی میں جو اقدامات کئے ہیں وہ خواتین کے تحفظ میں اضافے کے لئے مفید ہوں گے۔ م ن۔ا گ۔ن ع
وزیر اعظم نے اتر پردیش کے ایودھیا میں بھگوان شری رام للا وراجمان کے درشن اور پوجا کی

دیوالی کے موقع پر، وزیر اعظم جناب نریندر مودی نے اتر پردیش میں ایودھیا کا آج دورہ کیا اور بھگوان شری رام للا وراجمان کا درشن اور پوجا کی۔ وزیر اعظم نے شری رام جنم بھومی تیرتھ شیتر علاقے کا معائنہ کیا۔ انہوں نے مندر کے مقام پر شرم جیویوں سمیت مقدس پروجیکٹ سے وابستہ لوگوں سے بھی بات چیت کی۔ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا ( 11778
وزیر اعظم نے نیدر لینڈز کی ملکہ ہر میجسٹی کوئن میکسیما سے ملاقات کی

نئی دلّی ،29 مئی؍ وزیر اعظم جناب نریندر مودی نے آج نیدرلینڈز کی ملکہ ہر میجسٹی کوئن میکسیما سے ملاقات کی ۔ کوئن میکسیم اقوام متحدہ سیکریٹری جنرل کے ترقی کے لئے سرمایہ کی خصوصی ایڈووکیٹ کی حیثیت سے بھارت کے دورے پر آئی ہوئی ہیں ۔ وزیر اعظم مودی اورکوئن میکسیما نے گزشتہ چند برسوں کے دوران حکومت ہند کے ذریعہ اٹھائے گئے مالی اقدامات پر تبادلہ خیالات کیا جن میں جن دھن یوجنا ، پردھان منتری جیون جیوتی بیمہ یوجنا ، پردھان منتری سرکشا بیمہ یوجنا اور اٹل پنشن یوجناشامل ہیں ۔ کوئن میکسیما نے ان اقدامات کے ذریعہ حاصل کردہ کامیابی کی ستائش کی ۔ دونوں رہنماؤں نے عالمی مالی ترقی پر بھی تبادلہ خیال کیا ۔ کوئن میکسیما نے انڈین ٹیکنیکل اینڈ اکنامک کو آپریشن ( آئی ٹی ای سی ) اسکیم کے ذریعہ اس سمت میں کی گئی کوششوں کی ستائش کی ۔ ۔ ۔ ۔ ۔ ۔
ہند۔ سری لنکا ورچول باہمی چوٹی ملاقات میں وزیراعظم کے افتتاحی کلمات

نئی دہلی،26 ستمبر/ عزت مآب وزیراعظم مہندرا راج پکشا نمسکار آیو گوون وانکم جناب میں اس ورچول چوٹی ملاقات میں آپ کا پرجوش خیرمقدم کرتا ہوں۔ ہمیشہ کی طرح ہم اس بار آپ کو آپ کے اولین سرکاری دورے پر ہندوستان میں خیر مقدم کرنے میں بیحد خوشی محسوس کریں گے۔ آپ کو یہ دعوت ہمیشہ کے لئے ہے۔ موجودہ صورت حال کے پیش نظر میں اس ورچول چوٹی ملاقات میں آپ کو موجود پا کر خوشی محسوس کررہا ہوں۔آپ نے اس چوٹی ملاقات میں شرکت کی۔ میری دعوت قبول کی اس کے لئے بے حد شکریہ! وزیراعظم کے عہدے پر فائز ہونے پر میں آپ کو مبارک باد پیش کرتا ہوں۔ میں پارلیمانی انتخابات میں ایس ایل پی پی کی زبردست کامیابی پر آپ کو ایک بار پھر مبارک باد پیش کرتا ہوں۔ یہ تاریخی فتح آپ کی قیادت میں لوگوں کے اعتماد کی عکاس ہے۔ ہندوستان اور سری لنکا کے درمیان کثیر جہتی رشتے ہزاروں سال پرانے ہیں۔ میرا ہمسایہ پہلی پالیسی اور ساگر نظریہ کے تحت ہم سری لنکا کے ساتھ خصوصی تعلقات کو اولین ترجیح دیتے ہیں۔ ہندوستان اور سری لنکا بی آئی ایم ایس ٹی ای سی، آئی او آر اے، سارک مجالس میں ایک دوسرے کے ساتھ قریبی تعاون کرتے ہیں۔ آپ کی پارٹی کی حالیہ جیت کے بعد ہند۔ سری لنکا تعلقات میں ایک نئے تاریخی باب کے اضافے کا عظیم موقع سامنے آیا ہے۔ دونوں ملک کے عوام ہماری طرف نئی امیدوں اور جوش کے ساتھ دیکھ رہے ہیں۔ مجھے یقین ہے کہ آپ کو جتنی زبردست تائید ملی اور پارلیمنٹ میں آپ کی پالیسیوں کو جتنی خاطر خواہ حمایت ملی ہے ۔ اس سے ہمیں باہمی تعلقات کے ہر شعبے میں مدد ملے گی۔ میں اب وزیراعظم راج پکشا سے درخواست کروں گا کہ وہ اپنے افتتاحی کلمات پیش کریں۔ ۔ ۔ ۔ ۔ ۔ ۔ ۔ ۔ ۔ (م ن۔ع س۔ ۔ رض)
وزیر اعظم نے اہنسا یاترا سمپنّتا سماروہ پروگرام سے خطاب کیا

نئی دہلی۔ 27 مارچ وزیر اعظم جناب نریندر مودی نے آج ویڈیو کانفرنسنگ کے ذریعہ شویتامبر تیراپنتھ کی اہنسا یاترا سمپنّتا سماروہ پروگرام سے خطاب کیا۔ شروع میں، وزیر اعظم نے ہندوستانی سنتوں کی ہزاروں سال پرانی روایت کو یاد کیا جو مسلسل حرکت پر زور دیتی ہے۔ انہوں نے خاص طور پر نشاندہی کی کہ شویتامبر تیراپنتھ نے سستی کو ترک کرنے کو ایک روحانی عہد بنا دیا ہے۔ انہوں نے تین ممالک میں 18 ہزار کلومیٹر کی ‘پد یاترا’ مکمل کرنے پر آچاریہ مہاشرمن جی کی ستائش کی۔ وزیر اعظم نے‘وسودھیو کُٹم بکم’ کی روایت کو وسعت دینے اور ‘ایک بھارت شریشٹھ بھارت’ کے منتر کو روحانی عہد کے طور پر پھیلانے کے لیے آچاریہ مہاشرمن جی کی تعریف کی۔ وزیر اعظم نے شویتامبرا تیراپنتھ کے ساتھ اپنی طویل وابستگی کابھی ذکر کیا اور اپنے پہلے بیان کو بھی یاد کیا کہ ‘‘یہ تیرا پنتھ ہے، یہ میرا پنتھ ہے – یہ تیراپنتھ میرا راستہ ہے۔’’ وزیر اعظم نے 2014 میں لال قلعہ سے جھنڈی دکھاکر روانہ کی جانے والی 'پد یاترا' کی اہمیت کو اجاگر کیا اور اس اتفاق کا ذکر کیا کہ انہوں نے خود اسی سال ہندوستان کے وزیر اعظم کے طور پر عوامی خدمت اور عوامی بہبود کے اپنے نئے سفرکا آغاز کیا تھا۔ جناب مودی نے پد یاترا کے تھیم یعنی ہم آہنگی، اخلاقیات اور لگن کی بھی ستائش کی۔ انہوں نے کہا کہ حقیقی خود شناسی صرف اسی صورت میں ممکن ہے جب کسی بھی قسم کی لت نہ ہو۔ لت سے آزادی خود کو کائنات کے ساتھ ضم کرنے کا باعث بنتی ہے اور سب کی فلاح و بہبود کا احساس ہوتا ہے۔ وزیر اعظم نے کہا کہ آج آزادی کے امرت مہوتسو کے درمیان، ملک خود سے بالاتر ہو کر سماج اور قوم کے تئیں فرض کی ادائیگی کا مطالبہ کر رہا ہے۔ انہوں نے کہا کہ ملک سب کا ساتھ، سب کا وکاس، سب کا وشواس اور سب کا پریاس کے احساس کے ساتھ آگے بڑھ رہا ہے۔ وزیر اعظم نے اس بات پر زور دیا کہ ہندوستان کا رجحان کبھی بھی حکومت کے ذریعہ ہر کام کرنے کا نہیں رہا ہے اور یہاں حکومت، سماج اور روحانی اتھارٹی کا ہمیشہ یکساں کردار رہا ہے۔ انہوں نے مزید کہا کہ ملک فرض کے راستے پر چلتے ہوئے اپنے وعدوں کو پورا کرنے کے لیے اس جذبے کی عکاسی کر رہا ہے۔ آخر میں، وزیر اعظم نے روحانی پیشواؤں سے درخواست کی کہ وہ ملک کو آگے بڑھانے کی کوششوں اور وعدوں کو جاری رکھیں۔
وزیر اعظم نے سی ڈبلیو جی 2022 کے جوڈو کے مقابلوں میں کانسے کا تمغہ جیتنے پر وجے کمار یادو کو مبارکباددی

وزیر اعظم جناب نریندر مودی نے برمنگھم میں کامن ویلتھ گیمس 2022 میں جوڈو کے مقابلے میں کانسے کا تمغہ جیتنے پر وجے کمار یادوکو مبارکباددی ہے۔ وزیر اعظم نے کہا ہے کہ وجے کمار یادو نے سی ڈبلیو جی میں کانسے کا تمغہ جیتا ہے اور ملک کا سر فخر سے بلند کیا ہے۔ ان کی کامیابی بھارت میں کھیلو ں کے مستقبل کو فروغ دے گی۔میری تمنا ہے کہ وہ آنے والے وقت میں کامیابی کی نئی اونچائیاں حاصل کرتے رہیں۔
مہاراشٹر کے وزیر اعلی اور نائب وزیر اعلی نے وزیر اعظم سے ملاقات کی

نئی دہلی۔ 09 جولائی مہاراشٹر کے وزیر اعلی جناب ایکناتھ شندے اور مہاراشٹر کے نائب وزیر اعلی جناب دیویندر فڑنویس نے آج وزیر اعظم جناب نریندر مودی سے ملاقات کی۔وزیر اعظم کے دفتر نے ٹویٹ کیا؛ ’’مہاراشٹر کے وزیر اعلی جناب ایکناتھ شندے اور نائب وزیر اعلی جناب جناب دیویندر فڑنویس نے وزیر اعظم سے ملاقات کی۔ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
صوفی گائک پیارے لال وڈالی کے انتقال پر وزیراعظم کی تعزیت

نئی دہلی،09؍مارچ،وزیراعظم جناب نریندر مودی نے معروف صوفی گائک جناب پیارے لال وڈالی کے انتقال پر تعزیت کا اظہار کیا ہے۔ وزیراعظم نے اپنے پیغام میں کہا ہے کہ جناب پیارے لال وڈالی کے رحلت پر شدید صدمہ ہوا ہے۔ اُن کی موسیقی نے عالمی سطح پر عظیم شہرت حاصل کی ہے۔ ان کا فن صوفی موسیقی کی سرمستی کی جانب لوگوں کو راغب کرتی رہے گی۔ بھگوان ان کی روح سکون عطا فرمائے۔ ۔۔۔۔۔۔۔۔۔۔۔ (م ن-و ا- ق ر) (09-03-2018)